INTUCH แจ้งงบปี 64 กำไรแตะ 1.07 หมื่นลบ. เคาะปันผลหุ้นละ 1.60 บ. XD  23 ก.พ.นี้
INTUCH แจ้งงบปี 64 กำไรแตะ 1.07 หมื่นลบ. ลดลง 3% จากปีก่อน 1.1 หมื่นลบ. เหตุส่วนแบ่งกำไร “เอไอเอส-ไทยคม” ลดลง เคาะปันผลหุ้นละ 1.60 บ. XD 23 ก.พ. จ่าย 21 เม.ย.นี้
INTUCH แจ้งงบปี 64 กำไรแตะ 1.07 หมื่นลบ. ลดลง 3% จากปีก่อน 1.1 หมื่นลบ. เหตุส่วนแบ่งกำไร “เอไอเอส-ไทยคม” ลดลง เคาะปันผลหุ้นละ 1.60 บ. XD 23 ก.พ. จ่าย 21 เม.ย.นี้
10 ก.พ. 2565

บริษัท อินทัช โฮลดิ้งส์ จำกัด (มหาชน) หรือ INTUCH รายงานผลการดำเนินงานประจำปี 2564 สิ้นสุดวันที่ 31 ธันวาคม 2564

โดยผลการดำเนินงานในปี 2564 กลุ่มอินทัชมีกำไรสุทธิรวมจำนวน 10,748 ล้านบาท ลดลงร้อยละ 3 จากปีก่อน ส่วนใหญ่เป็นผลจาก การลดลงของส่วนแบ่งผลกําไรจากเอไอเอส ส่วนใหญ่เนื่องจากในปี 2564 เอไอเอสมีผลขาดทุนจากอัตราแลกเปลี่ยน รวมถึงมีค่าเสื่อมราคาและ ค่าดัดจําหน่ายเพิ่มขึ้นจากการรับมอบใบอนุญาตคลื่นความถี่ 700 เมกะเฮิรตซ์ และ 26 กิกะเฮิรตซ์
อีกทั้งการลดลงของส่วนแบ่งผลกําไรจากไทยคม เนื่องจากในไตรมาส 2/2563 มีการรับรู้รายได้จากเงินชดเชยสุทธิกับการตัดจําหน่ายเงินจ่ายล่วงหน้า เป็นรายได้อื่น หากไม่รวมรายได้เงินชดเชยดังกล่าว ส่วนแบ่งผลกำไรจากธุรกิจดาวเทียมและธุรกิจในต่างประเทศในปีนี้เพิ่มขึ้นจากปีก่อน ส่วนใหญ่ เนื่องจากในปีนี้มีกําไรจากอัตราแลกเปลี่ยน และมีต้นทุนลดลง แม้ว่ามีส่วนแบ่งผลขาดทุนจากเงินลงทุนในการร่วมค้า
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ก.ค. 2564 ถึงวันที่ 31 ธ.ค. 2564 เป็นเงินสดในอัตราหุ้นละ 1.60 บาท กำหนดขึ้นเครื่องหมาย XD วันที่ 23 ก.พ.2565 และกำหนดจ่ายเงินปันผลในวันที่ 21 เม.ย. 2565